2014 na Slovensku

Tento článok obsahuje výpis významných udalostí v roku 2014 na Slovensku.

 Udalosti  
 Január 
 11. január – delegáti ĽS-HZDS rozhodli o zrušení strany a vytvorení novej, Strany demokratického Slovenska

 Marec 
 15. marec – na Slovensku sa uskutočnilo prvé kolo prezidentských volieb
 29. marec – na Slovensku sa uskutočnilo druhé kolo prezidentských volieb, v ktorom zvíťazil občiansky kandidát Andrej Kiska nad úradujúcim premiérom Robertom Ficom (kandidát SMER-SD)

 Máj 
 5. máj – po nezhodách s univerzitným senátom rezignoval rektor Katolíckej univerzity v Ružomberku Tadeusz Zasępa.
 6. máj – do funkcie náčelníka Generálneho štábu Ozbrojených síl SR bol vymenovaný generálporučík Milan Maxim, ktorý tak vystriedal generálporučíka Petra Vojteka (vo funkcii od decembra 2011)
 19. máj – uskutočnili sa voľby predsedu Najvyššieho súdu SR, v ktorých zvíťazila Daniela Švecová
 24. máj – uskutočnili sa voľby do Európskeho parlamentu

 Jún 
 14. až 15. jún – pri incidente so streľbou v Bolerázi bol zavraždený príslušník Policajného zboru práporčík Peter Opálka
 15. jún – inaugurácia nového prezidenta Andreja Kisku na slávnostnom zasadnutí Národnej rady SR v budove Slovenskej filharmónie
 20. až 23. jún – v Dolnom Kubíne sa uskutočnil 60. ročník súťaže Hviezdoslavov Kubín.
 21. jún – v niektorých obciach sa konali voľby do orgánov samosprávy obcí

 Október 
 2. október – Daniela Švecová bola vymenovaná prezidentom SR Andrejom Kiskom za predsedníčku Najvyššieho súdu SR

 November 
 3. november – funkcie sa vzdala ministerka zdravotníctva Zuzana Zvolenská
 15. november – na Slovensku sa konali voľby do orgánov samosprávy obcí.
 15. november – Pavol Paška oznámil odchod z funkcie predsedu Národnej rady SR a vzdanie sa mandátu poslanca NR SR
 17. november – vo vlakoch štátneho dopravcu ZSSK bolo zavedené cestovanie zdarma pre študentov a poberateľov starobného, invalidného a vdovského dôchodku umožnená preprava zdarma. Až 2,5 milióna ľudí zo Slovenska a ďalší občania Európskej únie môžu využiť túto ponuku.
 25. november – na bratislavskom Námestí SNP sa na protestoch proti korupcii zišlo okolo 5 000 ľudí. Medzi ich požiadavky patril zákaz schránkových firiem pri verejnom obstarávaní, odvolanie zúčastnených na kauze predraženého prístroja v Nemocnici Alexandra Wintera v Piešťanoch, zákon o hmotnej zodpovednosti verejných funkcionárov, vytvorenie komisie dohliadajúcej na vyšetrovaní kauzy Gorila, zrušenie politických nominácií v zdravotníctve a zvolenie predsedu Najvyššieho kontrolného úradu z radov odborníkov boja proti korupcii.
 25. november – Dovtedajší minister Peter Pellegrini nahradil Pavla Pašku vo funkcii predsedu Národnej rady SR, Juraj Draxler sa stal ministrom školstva SR
 30. november – Svoju činnosť ukončili Sily výcviku a podpory Slovenskej republiky.

 December 
 1. december – nezaradený poslanec Národnej rady SR Juraj Miškov na tlačovej konferencii predstavil novozakladanú politickú stranu s názvom Slovenská občianska koalícia (SKOK!), ktorú charakterizoval ako liberálno-občiansku, reformnú koalíciu
 4. december – Ústavný súd SR rozhodol, že prezident Ivan Gašparovič porušil práva Jozefa Čentéša jeho nevymenovaním za generálneho prokurátora. Prisúdil mu odškodné 60 000 €.
 5. december – bývalá riaditeľka Rádia Expres a bývalá členka SDKÚ-DS Eva Babitzová oznámila iniciatívu založenia novej politickej strany s názvom Šanca. Spoločne s ňou informoval bývalý podpredseda SDKÚ-DS Viliam Novotný o svojom odchode zo strany 10. decembra a o rezignácii z funkcie predsedu výboru NR SR pre nezlučiteľnosť funkcií, pričom sa pridal k Babitzovej iniciatíve.
 15. december – bol otvorený obchvat Žiaru nad Hronom, súčasť rýchlostnej cesty R2
 19. december – na Letisko Sliač sa vrátila druhá polovica poslednej, 22. rotácie slovenských vojakov misie ISAF v Afganistane.

 Úmrtia 
 12. január – Vladimír Mathern, slovenský advokát a vysokoškolský pedagóg (* 1928)
 21. január – Jozef Brezany, slovenský akademický sochár, vysokoškolský pedagóg a umelecký výrobca šperkov (* 1943)
 21. január – Andrej Chudoba, slovenský spisovateľ (* 1927)
 26. január – Iva Mojžišová, slovenská teoretička a historička umenia (* 1939)
 6. február – Vasil Biľak, slovenský komunistický politik (* 1917)
 6. marec – Gizela Gáfriková, slovenská poetka, literárna historička (* 1945)
 11. marec – Jarmila Košťová, slovenská televízna hlásateľka (* 1932)
 13. marec – Ján Krajčík, slovenský tenista (* 1924)
 15. marec – Eva Jaššová, slovenská psychologička, novinárka, mediálna odborníčka a politologička (* 1954)
 23. marec – Branislav Bukovský, slovenský kňaz, farár vo farnosti Bratislava - Kráľovnej rodiny a dramaturg (* 1968)
 8. apríl – Jozef Repko, slovenský spisovateľ-prozaik a dramatik (* 1940)
 10. apríl – Ján Hirka, slovenský kňaz – prešovský gréckokatolícky eparcha (* 1923)
 15. apríl – Ladislav Ballek, slovenský spisovateľ, politik a diplomat (* 1941)
 5. máj – Elemír Kossaczký, slovenský chemik (* 1924)
 12. máj – Ľudo Lehen, slovenský maliar a šachový skladateľ (* 1925)
 31. máj – Milan Sidor, slovenský pedagóg (* 1951)
 9. jún – Kvetoslava Benková, slovenská muzikologička, skladateľka, hudobná redaktorka, speváčka v Srbsku (* 1951)
 17. jún – Ivan Balaďa, slovenský filmový a televizní režisér a scenárista (* 1936)
 8. júl – Juraj Horváth, slovenský právnik, sudca Ústavného súdu SR (* 1947)
 15. júl – Ivan Kadlečík, slovenský spisovateľ (* 1938)
 20. júl – Bibiana Wallnerová, slovenská rozhlasová redaktorka, spisovateľka a prekladateľka (* 1932)
 8. august – Ivan Dubnička, slovenský kulturológ, politológ a publicista (* 1961)
 13. august – Koloman Ivanička, slovenský geograf (* 1929)
 9. september – Igor Kapišinský, slovenský astronóm a prekladateľ (* 1947)
 11. september – Ivan Tomáš, slovenský baletný tanečník (* 1935)
 14. september – Miroslav Hlinka, slovenský hokejista (* 1972)
 17. október – Vladimír Hrivnák, slovenský futbalista a tréner (* 1945)
 19. október – František Kele, slovenský cestovateľ a geograf (* 1936)

 Referencie